2009 के बाद से पाकिस्तान ने पत्थरबाजों को 800 करोड़ रुपए से अधिक की फंडिंग की
Jammu Kashmir Stone-Pelting Report; Are there any incidents of stone pelting in Kashmir? कश्मीर घाटी में 2008 के बाद से पाकिस्तान की शह पर होने वाली पत्थरबाजी की घटनाओं पर 2020 के बाद से लगाम लग गई।
कश्मीर घाटी में 2008 के बाद से पाकिस्तान की शह पर होने वाली पत्थरबाजी की घटनाओं पर 2020 के बाद से लगाम लग गई। आंकड़ों के मुताबिक साल 2022 में घाटी में पत्थरबाजी की सिर्फ 5 घटनाएं सामने आईं। पुलिस का दावा है कि इस साल अभी तक कश्मीर में पत्थरबाजी की एक भी घटना नहीं हुई है।
भारतीय खुफिया ब्यूरो (IB) की एक रिपोर्ट के मुताबिक पाकिस्तान की इंटर-सर्विसेज इंटेलिजेंस (ISI) ने कश्मीर के पत्थरबाजों को 2009 के बाद से 800 करोड़ रुपए से अधिक की फंडिंग की गई थी। पाकिस्तान की ओर से फंडिंग के बूते ही 2016 में श्रीनगर में पत्थरबाज एसोसिएशन ऑफ जे एंड के जैसे कुछ संगठन बन गए थे।
कश्मीर घाटी में पत्थरबाजी एक इंडस्ट्री बन चुकी थी। पाकिस्तान से पत्थरबाजी के लिए पैसा आतंकवादियों, हैंडलर्स, हवाला नेटवर्क और अन्य माध्यमों से कश्मीर घाटी में भेजा जाता था। यहां से ये अलगाववादी नेता और ओवरग्राउंड वर्कर्स के नेटवर्क के जरिए पत्थरबाज युवाओं को बांटा जाता था।
पत्थरबाजों को अब पश्चाताप हो रहा है
आदिल फारूक का कहना है कि मैं 16 साल की उम्र में सोचता था कि पत्थरबाजी से ही समस्याओं का हल निकलेगा, लेकिन पुलिस और कोर्ट-कचहरी के चक्कर काटने के बाद मुझे हकीकत समझ में आई। पत्थरबाजी की घटनाओं से जुड़े होने से नुकसान मेरा ही हुआ। अब मैंने इसे छोड़ दिया।
मैं तंगहाल था और वो मुझे हजार रुपए देते थे
अबरार बट का कहना है कि तंगहाली के दौरान एक एजेंट ने मुझे पत्थरबाजी के लिए उकसाया। मेरे हाथ में हजार रुपए थमा दिए। हमें बताया गया कि अगले दिन कहां पत्थरबाजी करनी है। मैंने इसे काम ही बना लिया, पर मुझे बाद में परेशान ही होना पड़ा।
इन 4 कारणों से पत्थरबाजी पर रोक लगाने में सफलता मिल पाई
1. NIA, पुलिस और अन्य एजेंसियों की पत्थरबाजी पर जीरो टॉलरेंस की नीति।
2. सरकार की वित्तीय एजेंसियों ने हवाला और विदेशी फंडिंग पर रोक लगा दी।
3. युवाओं को धार्मिक कट्टरवाद से दूर करने के लिए डी-रेडिकलाइजेशन कार्यक्रम।
4. पत्थरबाजों को आगरा, तिहाड़ और अन्य राज्यों की जेलों में भेज दिया गया।
कश्मीर से जुड़ी अन्य खबरें भी पढ़ें...
कश्मीर में महिलाओं-बच्चों से हथियार सप्लाई करा रही ISI
जम्मू-कश्मीर में एक्टिव आतंकी संगठनों ने अपने ओवर ग्राउंड वर्कर्स (OGW) के रूप में महिलाओं, लड़कियों और नाबालिग बच्चों का इस्तेमाल शुरू कर दिया है। वे इनसे हथियार, मैसेज और ड्रग्स की सप्लाई करवा रहे हैं। चिनार कॉर्प्स के लेफ्टिनेंट जनरल अमरदीप सिंह औजला ने यह जानकारी दी है। पढ़ें पूरी खबर...